**БОСНА И ХЕРЦЕГОВИНА**

**Федерација Босне и Херцеговине**

**Федерално министарство финансија**

**Федерално министарство финанција**

**НАЦРТ**

**ЗАКОН О ИЗМЈЕНАМА И ДОПУНАМА**

**ЗАКОНА О ПОРЕСКОЈ УПРАВИ ФЕДЕРАЦИЈЕ БОСНЕ И ХЕРЦЕГОВИНЕ**

**Сарајево, јуни 2021. године**

**ЗАКОН О ИЗМЈЕНАМА И ДОПУНАМА**

**ЗАКОНА О ПОРЕСКОЈ УПРАВИ ФЕДЕРАЦИЈЕ БОСНЕ И ХЕРЦЕГОВИНЕ**

# Члан 1.

У Закону о Пореској управи Федерације Босне и Херцеговине („Службене новине Федерације БиХ“, бр. 33/02, 28/04, 57/09, 40/10, 27/12, 7/13, 71/14 и 91/15) у члану 2.став (1) иза ријечи „органима,“ додају се ријечи: „права и обавезе запосленика Пореске управе,“

# Члан 2.

У члану 12а. став (1) број „20“ замјењује се бројем „30“

# Члан 3.

Чл 89. до 93. бришу се.

# Члан 4.

Овај закон ступа на снагу наредног дана од дана објављивања у "Службеним новинама Федерације БиХ".

**О Б Р А З Л О Ж Е Њ Е**

**ДОНОШЕЊЕ ЗАКОНА ПО СКРАЋЕНОМ ПОСТУПКУ**

Одредбама члана 172. став 1. Пословника Представничког дома Парламента Федерације Босне и Херцеговине („Службене новине Федерације БиХ“, бр. 69/07 и 2/08), прописује се да када није у питању сложен и обиман закон, подносилац предлога закона може умјесто нацрта поднијети предлог закона и предложити да се о предлогу закона расправља по скраћеном поступку без нацрта закона.

Такође, у члану 164. став 1. Пословника о раду Дома народа Парламента Федерације Босне и Херцеговине („Службене новине Федерације БиХ“, број: 27/03) прописује се када је то програмом рада Дома народа предвиђено или када није у питању сложен и обиман закон, подносилац предлога закона може умјесто нацрта поднијети предлог закона и предложити да се о предлогу закона расправља по скраћеном поступку без нацрта закона.

С обзиром да се овим нацртом закона предлаже брисање одређених норми ради усклађивања одредби овог закона са одредбама других прописа јер стварају колизију, и да закон није обиман и сложен, те испуњава критеријуме прописане чланом 172. став 1. Пословника Представничког дома Парламента Федерације Босне и Херцеговине („Службене новине Федерације БиХ“, бр. 69/07 и 2/08) и чланом 164. став 1. Пословника о раду Дома народа Парламента Федерације Босне и Херцеговине („Службене новине Федерације БиХ“, број: 27/03) предлаже се да се разматра по скраћеном поступку.

**О Б Р А З Л О Ж Е Њ Е**

1. **УСТАВНИ ОСНОВ**

Уставни основ за доношење овог закона садржан је у члану III.1. тачка ц), који је измијењен Амандманима VIII, LXXXIX и CVI и члану IV.А.20.(1) ј) Устава Федерације Босне и Херцеговине, према којима је у искључивој надлежности Федерације доношење прописа о финансијама и финансијским институцијама Федерације и фискална политика Федерације, а Парламент Федерације, уз остала овлашћења предвиђена Уставом, одговоран је за доношење закона којима се разрезује порез или на други начин осигурава потребно финансирање.

1. **РАЗЛОЗИ ЗА ДОНОШЕЊЕ ЗАКОНА**

Закон о Пореској управи Федерације Босне и Херцеговине („Службене новине Федерације БИХ“ бр. 33/02, 28/04, 57/09, 40/10, 27/12, 7/13, 71/14 и 91/15) је пропис који уређује организацију и рад Пореске управе као и поступке који се воде од стране Пореске управе. С обзиром да је темељни закон донесен 2002. године и да су у међувремену донесени многи други закони који су данас на снази, а да овај темељни закон није усклађен, нужна је његова свеобухватна измјена. Због значаја пореске администрације и потребе темељите реконструкције, Федерално министарство финансија је тражило и добило техничку помоћ Међународног монетарног фонда (ММФ) који ће сагледати и анализирати све процесе у пореској администрацији, те предложити неопходно реструктурирање процеса и саме организације Пореске управе, а који ће послужити као основ за израду свеобухватног прописа. Међутим, техничка мисија је започела свој процес свеобухватне анализе постојећег стања у Пореској управи тек у јануару 2021. године, и за очекивати је њено дуже трајање, узимајући у обзир обим послова, препреке директног прегледа због утицаја COVIDA као и расположивости ресурса. Очекивано ће и након техничке мисије и препорука, бити потребан дужи временски рок за саму припрему текста прописа и затим усвајање свеобухватног прописа (консултације, израда драфта закона, јавна расправа, два читања на парламенту...).

С обзиром на изложено, предложене су измјене и допуне постојећег закона да би се ријешили постојећи проблеми у што краћем року.

Примарни циљ Закона о измјенама и допунама закона о Пореској управи јесте усклађивање његових норми са прописима Закона о унутрашњем платном промету („Службене новине Федерације БиХ“ број: 48/15, исправка 79/15 и 4/21), Закона о прекршајима („Службене новине Федерације БиХ“, број: 63/14) и Закона о платама и накнадама у органима власти Федерације БИХ („Службене новине Федерације БиХ“, број: 45/10).

Предложено је усклађивање овог закона са Законом о платама и накнадама у органима власти Федерације БИХ („Службене новине Федерације БиХ“, број: 45/10) на начин да се изједначи додатак на плату од 30% инспекцијским тијелима, а међу којима је и Пореска управа, с обзиром да је постојећим одредбама важећег Закона о Пореској управи овај додатак ограничен на 20%. Надаље, бришу се прекршајне одредбе у важећем закону које се односе на учеснике у платном промету - банке, јер су исте прописане одредбама Закона о унутрашњем платном промету („Службене новине Федерације БиХ“, број: 48/15, исправка 79/15 и 4/21). С обзиром да су новим Законом о унутрашњем платном промету уређени исти прекршаји, а да је пропис о унутрашњем платном промету lex specialis, те да Пореска управа нема више надлежност у контроли платног промета, предложено је брисање, јер постоји колизија прописа.

1. **ОДРЕДБЕ КОЈЕ СЕ ДОПУЊУЈУ ИЛИ МИЈЕЊАЈУ**

**Члан 2.**

1. Уколико су одредбе овог закона којима се регулишу организација и руководство Пореске управе, сарадња Пореске управе са другим владиним органима, права и обавезе Пореске управе и пореских обвезника, идентификација и регистрација пореских обвезника, подношење пореских пријава и плаћање пореза, разрез и наплата пореза, принудна наплата пореских обавеза, инспекцијски надзор, обрачун и наплата камата, одбици и поврат више плаћених пореза, рокова застаре за разрез, наплата и поврат пореза, жалбе на пореска рјешења, административне казне за пореске прекршаје, подзаконски акти, уручење докумената и пореска мишљења, другачије уређене другим законима у Федерацији, тада ће одредбе овог закона имати приоритет над другим одредбама у наведеним областима.
2. Изузетно, одредба става 1. овога члана не примјењује се на питања која су уређена Законом о наплати и дјелимичном отпису дуговања спортским колективима (“Службене новине Федерације БиХ”, број: 37/14), Законом о висини стопе затезне камате на јавне приходе („Службене новине Федерације БиХ“, бр. 48/01, 52/01 и 42/06), Законом о финансијској консолидацији привредних друштава у Федерацији Босне и Херцеговине („Службене новине Федерације БиХ“, бр. 52/14) и Одлуком о условима располагања обвезницама Федерације Босне и Херцеговине по основу ратних потраживања правних лица („Службене новине Федерације БиХ“, број: 75/09).

**Члан 12а.**

1. На предлог министра, Влада Федерације може донијети одлуку којом ће утврдити право запосленика Пореске управе који раде на пословима код којих постоје посебни услови рада, на посебан додатак у висини до 20% основне плаће.
2. Одлуком из става 1. овога члана биће утврђени послови код којих постоје посебни услови рада и постотак посебног додатка за те послове.

**Члан 89**.

ООПП која прекрши било коју од процедура приликом отварања рачуна за неко лице у складу са чланом 19. овог закона, биће кажњена новчаном казном у износу од 50.000,00 КМ за сваки такав пропуст.

**Члан 90.**

1. ООПП која не пренесе средства за плаћање пореске обавезе, у складу са чланом 39. овог закона у року прописаном тим чланом, биће кажњена новчаном казном у износу од 25.000,00 КМ.
2. ООПП која не пренесе средства за плаћање пореске обавезе, у складу са чланом 39. овог закона у року од пет (5) радних дана од пријема налога за пренос средстава, биће кажњена новчаном казном у износу од 2% од средстава која нису пренесена за сваки дан за који та средства нису пренесена након петог радног дана или минималном казном у износу од 50.000,00 КМ.
3. Ако ООПП не пренесе средства за плаћање пореске обавезе, у складу са чланом 39. овог закона, у року прописаном тим чланом више од три (3) пута у току календарске године, онда ће се, поред казни из претходних ставова, порески органи обратити Федералној Агенцији за банкарство или другом овлашћеном органу за повлачење дозволе за обављање платног промета ООПП-а.

**Члан 91.**

ООПП која пренесе средства са рачуна лица и тиме не изврши рјешење Пореске управе о обустави трансакција преко рачуна тог лица у складу са чланом 51. овог закона, биће кажњена новчаном казном у износу једнаком износу пренесених средстава, али не више од износа пореске обавезе тог лица.

**Члан 92**.

ООПП која не пренесе средства са рачуна пореског обвезника и тиме не изврши рјешење Пореске управе о наплати пореске обавезе лица из новчаних средстава тог лица у складу са чланом 52. овог закона, биће кажњена новчаном казном у износу једнаком износу средстава тог лица која нису пренесена, али не више од износа пореске обавезе тог лица.

1. **ОБРАЗЛОЖЕЊА ПРЕДЛОЖЕНИХ РЈЕШЕЊА У ЗАКОНУ**

**Чланом 1.** Закона врши се допуна у члану 2. важећег Закона с циљем примјене члана 12а. тренутног Закона.

**Чланом 2.** Закона врши се усклађивање висине додатка на плату у складу с одредбом члана 23. Закона о платама и накнадама у органима власти Федерације БиХ („Службене новине Федерације БиХ“, број: 45/10) којом је предвиђено да инспекцијски органи имају додатак на плату до 30%. Инспектори и други запосленици Пореске управе Федерације БиХ, код којих постоје посебни услови рада, су због важеће одредбе у неповољном положају у односу на друге инспекцијске органе.

**Чланом 3.** Закона предложено је брисање чл. 89 – 93. важећег закона који уређују прекршаје које учини овлашћена организација за платни промет (ОООП) односно банке. С обзиром да су новим Законом о унутрашњем платном промету („Службене новине Федерације БиХ“, број: 48/15, исправка 79/15 и 4/21) уређени исти прекршаји, а да је пропис о унутрашњем платном промету lex specialis, те да Пореска управа нема више надлежност у контроли платног промета, предложено је брисање, јер постоји колизија прописа.

**Чланом 4.** уређује се ступање на снагу овог закона.

1. **ФИНАНСИЈСКА СРЕДСТВА**

За провођење овог закона нису потребна додатна средства у Буџету Федерације БиХ.

1. **УСКЛАЂЕНОСТ СА ПРОПИСИМА ЕВРОПСКЕ УНИЈЕ, ЕВРОПСКИМ ПРИНЦИПИМА И СТАНДАРДИМА**

Након увида у примарне и секундарне изворе права Европске уније и анализе одредби нацрта Закона о измјенама и допунама закона о Пореској управи Федерације БИХ установљено је да тренутно не постоје важеће директиве које уређују достављени нацрт. Стога, имајући у виду обавезу прописану одредбом члана 3. став (2) Уредбе о Уреду Владе Федерације Босне и Херцеговине за законодавство и усклађеност са законодавством Еуропске уније („Службене новине Федерације БиХ“, број: 26/20), на прописаном обрасцу смо сачинили Изјаву о усклађености, а Упоредни приказ нисмо из наведених разлога.